paragraph_text: '''Katolički školski centar Sv. Josip - Sarajevo''' je rimokatolički školski centar u Sarajevu. Nalazi se na Banjskom brijegu, u sklopu objekata gdje su još crkva Kraljice sv. Krunice u sklopu samostana redovnica pripadnica reda Kćeri Božje ljubavi. Nalaze se u ulici Mehmed-paše Sokolovića. KŠC sv.Josipa je u zgradi Zavoda sv. Josipa. U sastavu Katoličkog školskog centra djeluju tri škole: Osnovna škola (na Stupu), Opća - realna gimnazija i Srednja medicinska škola. Sjedište KŠC-a je u Mehmed-paše Sokolovića 11, Sarajevo. Ovo je prvi ovakav centar u Sarajevu. Promicatelj katoličkog školstva u BiH pomoćni vrhbosanski biskup mons. dr. Pero Sudar, u ime Vrhbosanske nadbiskupije nešto poslije otvorio je katoličke školske centre u Tuzli, Zenici, Konjicu, Travniku i Žepču.<ref>[http://www.ksc-sarajevo.com/index.php/14-vijesti/332-medijska-radionica-na-stupu KŠC Sv. Josip Sarajevo] Medijska radionica na Stupu , 29. listopada 2018. (pristupljeno 3. studenoga 2018.)